A ABC, a chara,

Scríobhaim chugat mar shaoránach Eorpach chun an imní atá orm maidir leis an tubaiste sláinte a thitfidh amach ar theorainn na Gréige a chur in iúl duit. De réir mar a achtaíonn Rialtais ar fud an Aontais Eorpaigh reachtaíocht éigeandála nach bhfacthas riamh cheana chun baol COVID-19 a mhaolú, tá sé tráthúil go dtógfar bearta comhchosúla chun an ghéarchéim dhaonnúil atá ag titim amach ar oileáin na Gréige a réiteach freisin.

Dar le sonraí Ard-Choimisinéir na Náisiún Aontaithe do Dhídeanaithe, tá 42,000 fear, bean agus leanbh ina gcónaí in Ionaid Fháiltithe agus Aitheantais sna hOileáin Aeigéacha. Tógadh na campaí seo i dtosach chun áit chónaithe a chur ar fáil do 6,000 duine, ach faoin tráth seo tá siad róphlódaithe agus easpa áiseanna sláintíochta agus leighis cuí iontu. Tá córas imdhíonach laghdaithe ag neart daoine a chónaíonn sna campaí seo, agus riocht sláinte ag cuid eile díbh cheana; baineann leochaileacht ar leith leis na daoine seo roimh ráig COVID-19.

Cuireadh in iúl i dTreoracha a d’eisigh an tAontas Eorpach go bhfuil gá le scaradh sóisialta, go gcaithfear cloígh le bearta sláinteachais dochta, agus nach mór daoine aosta agus daoine atá leochaileach ó thaobh cúrsaí leighis de, a chur i “gcocún” agus muid ag dul i ngleic leis an bpaindéim seo. Tá na campaí sna hOileáin Aeigéacha thar lánacmhainn anois, is ionann líon na ndaoine atá ann faoi láthair agus sé huaire acmhainn na gcampaí (agus aon uair déag acmhainn maidir leis an gcampa in Samos), níl an cás seo praiticiúil ar aon bhealach.

Cé go ndearnadh iarrachtaí thar ceann rialtas na Gréige na campaí seo a ullmhú le haghaidh ráig féideartha den víreas, bheadh sé soineanta le creidiúint go mbeadh aon bheart éifeachtach chun smacht a choinneáil ar leathnú COVID-19 sna cúinsí teanntaithe agus míshláintíocha seo. Bheadh drochthionchar tubaisteach ag ráig den víreas ní hamháin ar chónaithe na gcampaí, ach ar na pobail Ghréagacha áitiúla freisin. Tá ar na pobail Ghréagacha seo dul i ngleic le heaspa gníomhaíochta an Aontais Eorpaigh ar feadh tréimhse rófhada anois.

Ba chomhartha dearfach é an litir a shínigh an Coiste um Shaoirsí Sibhialta, um Cheartas agus um Ghnóthaí Baile de chuid Pharlaimint na hEorpa ar an 24 Márta 2020 agus tuigtear uaidh go bhfuil an Eoraip réidh aghaidh a thabhairt ar an ngéarchéim dhaonnúil ar a teorainn. Ba mhian liom mo ghuth féin a chur leis na guthanna sin, ag iarraidh ort do mhandáid toghcháin a úsáid chun tacú leis na nithe seo a leanas:

* Aslonnú éigeandála de na 42,000 duine atá ina gcónaí i gcampaí ar na hOileáin Aeigéacha, agus iad a chur in áiseanna atá ar caighdeán sláintíochta cuí, ag tabhairt tús áite dóibh siúd is mó atá i mbaol agus ar bhealach a ina gcosnaítear sláinte an phobail.
* Réiteach polaitiúil inbhuanaithe, ina roinnfí freagracht agus córais athlonnaithe idir na Ballstáit uile, le cinntiú go maolófar an plódú sna hOileáin Aeigéach go fadtéarmach.
* An ceart chun tearmainn, mar a chumhdaítear i gCoinbhinsiún na Ginéive é, a chosaint, agus dearbhú go dtabharfar deis go gach duine a tháinig chun na Gréige i ndiaidh an 1 Márta 2020 cosaint a iarraidh de réir Dhearbhú Uilechoiteann Chearta an Duine agus Chairt um Chearta agus Saoirsí Bunúsacha an AE ar ghlac na ballstáit leo cheana féin.

Mar a éirímid uile gafa leis an bhféin-aonrú, ní mór dúinn cuimhneamh ar na daoine nach bhfuil an rogha sin acu ar chor ar bith. Ní mór don Aontas Eorpach gach ceann dá bpobail a chosaint. Ní mór don Aontas Eorpach gníomh a dhéanamh.

Le dea-mhéin,

ABC